Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 612

17. Cikk Távközlésfejlesztési tanulmányi csoportok A távközlésfejlesztési tanulmányi csoportok a fejlődő országok számára általános érdekű konkrét távközlési kérdésekkel foglalkoznak, ideértve a fenti 211. pontban felsorolt ügyeket is. E tanulmányi csoportok létszáma korlátozott, és korlátozott időtartamra jönnek létre az erőforrások rendelkezésre állásától függően, konkrét működési feltételekkel rendelkeznek a fejlődő országok számára elsőrendű kérdéseket és ügyeket illetően, és feladatorientáltan működnek. Az Alapokmány 119. pontjára figyelemmel a Rádiótávközlési, a Távközlésszabványosítási és a Távközlésfejlesztési Szektorok folyamatosan felülvizsgálják a tanulmányozás tárgyát képező ügyeket, hogy megállapodásra jussanak a munka megosztásáról, elkerüljék az erőfeszítések duplikációját, és javítsák a koordinációt. A Szektorok eljárást fogadnak el ezen áttekintés lefolytatására és a megállapodás kellő időben, hatékonyan történő elérésére. 215A PP-98 Mindegyik távközlési tanulmányi csoport jelentést készít a távközlésfejlesztési világértekezlet számára, amelyben feltünteti a munka előrehaladását, valamint az értekezlet részére megtárgyalásra javasolt új vagy felülvizsgált ajánlástervezeteket. 215B PP-98 A távközlésfejlesztési tanulmányi csoportok a jelen Egyezmény 246A-247. pontjában meghatározott eljárás szerint elfogadandó kérdéseket tanulmányoznak, és ajánlástervezeteket készítenek. 17A. Cikk PP-98 Távközlésfejlesztési tanácsadó csoport 215C PP-98 PP-02 A távközlésfejlesztési tanácsadó csoport nyitva áll a Tagállamok igazgatásainak képviselői, a Szektortagok képviselői, valamint a tanulmányi csoportok elnökei és alelnökei számára. 215D PP-98 A távközlésfejlesztési tanácsadó csoport: 215E PP-98 1) áttekinti a Távközlésfejlesztési Szektorban folyó tevékenységek prioritásait, programjait, műveleteit, pénzügyeit és stratégiáit; 215EA PP-98 PP-02 1 bis) áttekinti a megelőző időszakra vonatkozó operatív terv megvalósítását azon területek meghatározása érdekében, amelyekben az Iroda még nem érte el vagy nem tudta elérni a tervben rögzített célkitűzéseket, és tanácsot ad az igazgatónak a szükséges korrekciós intézkedésekről. 215F PP-98 2) áttekinti a jelen Egyezmény 209. pontja szerint kialakított munkaprogram megvalósításának előrehaladását; 215G PP-98 3) irányvonalakat biztosít a tanulmányi csoportok munkájához; 215H PP-98 4) intézkedéseket javasol egyebek között a Rádiótávközlési Szektorral, a Távközlésszabványosítási Szektorral és a Főtitkársággal, valamint más jelentős fejlesztési és pénzügyi intézményekkel való együttműködés és koordináció elősegítésére; 215I PP-98 5) a távközlésfejlesztési világértekezlet által elfogadott eljárással összhangban elfogadja saját munkaeljárását; 215J PP-98 6) jelentést készít a Távközlésfejlesztési Iroda igazgatója számára, amelyben feltünteti a fenti pontok vonatkozásában javasolt intézkedést; 215JA PP-02 6 bis) jelentést készít a távközlésfejlesztési világértekezlet számára a jelenEgyezmény 213A. pontja szerint rábízott ügyekről, és továbbítja azt az igazgatóhoz az értekezlet részére történő előterjesztés céljából. 215K PP-98 Az igazgató meghívhatja a kétoldalú együttműködési és fejlesztési segélyszervezetek, valamint a többoldalú fejlesztési intézmények képviselőit, hogy részt vegyenek a tanácsadó csoport ülésein.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes